Legal Document

Category: 147

Text:
38. ΝΟΜΟΘΕΤ. ΔΙΑΤΑΓΜΑ υπ' αριθ. 358 της 28/30 Μαρτ. 1974 (ΦΕΚ Α' 86). Περί συστάσεως θέσεων προσωπικού επί σχέσει Ιδιωτικού Δικαίου παρά τη Σχολή Τουριστικών Επαγγελμάτων. Άρθρ.1.-Συνιστώνται παρά τη Σχολή Τουριστικών Επαγγελμάτων 18 θέσεις προσωπικού επί σχέσει Ιδιωτικού Δικαίου πέραν των υπό του, δια της υπ' αριθ. 55455/1960 αποφάσεως του Υπουργού Προεδρίας Κυβερνήσεως, εγκριθέντος Κανονισμού Οργανώσεως και Καταστάσεως του Προσωπικού της Σχολής Τουριστικών Επαγγελμάτων (ΦΕΚ 486/1960/τ.Β') ως ετροποποιήθη και ισχύει προβλεπομένων τοιούτων ως κάτωθι: α.4 θέσεις ειδικών στελεχών. Προσόντα διορισμού ορίζονται: 1)Πτυχίον Ανωτέρας Ξενοδοχειακής ή ισοτίμου Σχολής Τουριστικών Σπουδών, ημεδαπής ή αλλοδαπής και διετής τουλάχιστον πείρα επί θεμάτων συναφών πρός το ασκούμενον υπό της Σχολής έργον, προσηκόντως διακριβουμένη, ή Πτυχίον Ανωτάτης Σχολής Πανεπιστημιακού επιπέδου ημεδαπής ή ισοτίμου αλλοδαπής, και μεταπτυχιακή ειδίκευσις τουλάχιστον δύο ετών εις την επιστημονικήν έρευναν, συναφής πρός το ασκούμενον υπό της Σχολής έργον, προσηκόντως διακριβουμένη εκ σχετικών επιστημονικών εργασιών. 2.Αρίστη γνώσις μιας τουλάχιστον των γλωσσών, Αγγλικής, Γαλλικής, Γερμανικής ή Ιταλικής, αρμοδίως διαπιστουμένη. β.10 θέσεις τεχνικών. Προσόντα διορισμού ορίζονται Πτυχίον Ανωτέρας Ξενοδοχειακής ή ισοτίμου Σχολής Τουριστικών Σπουδών, ημεδαπής ή αλλοδαπής, διετής τουλάχιστον πείρα επί θεμάτων σχετικών πρός το αντικείμενον της Σχολής, προσηκόντως διακριβουμένη και αρτία γνώσις μιας τουλάχιστον των γλωσσών, Αγγλικής, Γαλλικής, Γερμανικής ή Ιταλικής, αρμοδίως διαπιστουμένη. γ.4 θέσεις βοηθών ειδικών στελεχών. Προσόντα διορισμού ορίζονται. Πτυχίον Ανωτάτης Σχολής Πανεπιστημιακού επιπέδου ημεδαπής ή αλλοδαπής και αρτία γνώσις μιας τουλάχιστον των γλωσσών, Αγγλικής, Γαλλικής, Γερμανικής ή Ιταλικής, προσηκόντως διαπιστουμένη ως και εμπειρία συναφής πρός (Αντί για τη σελ. 98,23) Σελ. 98,23(α) Τεύχος 537 – Σελ. 113 Σχολή Τουριστικών Επαγγελμάτων 18.Β.η.33-38 334 το ασκούμενον υπό της Σχολής έργον, αρμοδίως διακριβουμένη, ή Πτυχίον Ανωτέρας Ξενοδοχειακής ή ισοτίμου Σχολής Τουριστικών Σπουδών, ημεδαπής ή αλλοδαπής και αρτία γνώσις μίας τουλάχιστον των γλωσσών, Αγγλικής, Γαλλικής, Γερμανικής ή Ιταλικής, αρμοδίως διαπιστουμένη, ως και εμπειρία επί θεμάτων σχετικών πρός το αντικείμενον της Σχολής ομοίως διακριβουμένη, ή Απολυτήριον εξαταξίου Γυμνασίου ή άλλης ισοτίμου Μέσης Σχολής γενικής εκπαιδεύσεως, αρτία γνώσις δύο τουλάχιστον των γλωσσών, Αγγλικής, Γαλλικής, Γερμανικής ή Ιταλικής, αρμοδίως διαπιστουμένη και εξειδίκευσις επί θεμάτων σχετικών πρός το ασκούμενον υπό της Σχολής έργον, διακριβουμένη είτε εξ ειδικών γνώσεων είτε εξ εμπειρίας. Άρθρ.2.-Τα της επιλογής και προσλήψεως του περί ου το άρθρ.1 του παρόντος προσωπικού ρυθμίζονται δι' αποφάσεως του Υπουργού Συντονισμού – Προγραμματισμού, εκδιδομένης τη προτάσει του Διοικητικού Συμβουλίου της Σχολής Τουριστικών Επαγγελμάτων. 2.Το προσωπικόν τούτο προσλαμβάνεται αρχικώς δοκιμαστικώς επί συμβάσει ωρισμένου χρόνου διαρκείας ενός έτους, δυναμένης να ανανεούται, κατά την εν τη προηγουμένη παραγράφω οριζομένην διαδικασίαν. 3.Τα των αποδοχών του προσωπικού περί ου το παρόν άρθρον διέπονται υπό των διατάξεων του Ν.Δ. 1198/72, ''περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ, και Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας''. Άρθρ.3.-1.Διά Π.Δ/των εκδιδομένων τη προτάσει του Πρωθυπουργού και του Υπουργού Συντονισμού – Προγραμματισμού, δύνανται να καθορίζωνται τα της οργανώσεως, συγκροτήσεως και λειτουργίας των Υπηρεσιών της Σχολής Τουριστικών Επαγγελμάτων, ως και ο αριθμός των οργανικών πάσης κατηγορίας και μορφής θέσεων της ως είρηται Σχολής. 2.Πάσαν έτερον θέμα αφορών εις το πάσης φύσεως προσωπικόν της Σχολής Τουριστικών Επαγγελμάτων, εξαιρέσει του των αποδοχών του επί σχέσει εργασίας ιδιωτικού δικαίου προσωπικού, περί ου το άρθρ.1 του παρόντος, ρυθμίζεται κατά την υπό των σχετικών διατάξεων του άρθρ.9 του Νόμ. 4032/1960 ''περί τροποποιήσεως και συμπληρώσεως του Ν.Δ. 3594/56 ''περί Σχολής Τουριστικών Επαγγελμάτων'', καθοριζομένην διαδικασίαν, εν συνδυασμώ πρός τας εκδοθείσας κατ' εξουσιοδότησιν αυτού υπουργικάς αποφάσεις, φυλαττομένης της ισχύος του άρθρ.37 περίπτ. ζ' του Ν.Δ. 750/1970 ''περί πειθαρχικού δικαίου των υπαλλήλων του Δημοσίου και των Ν.Π.Δ.Δ.''. Σελ. 98,24(α) Τεύχος 537 – Σελ. 114 Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.